
Text rozhodnutia
Súd: Krajský súd Bratislava Spisová značka: 4Co/363/2014 Identifikačné číslo súdneho spisu: 1312216441 Dátum vydania rozhodnutia: 22. 08. 2014 Meno a priezvisko sudcu, VSÚ: JUDr. Valéria Kleinová ECLI: ECLI:SK:KSBA:2014:1312216441.1 Uznesenie Krajský súd v Bratislave v právnej veci navrhovateľov: 1/ I. I., nar. XX.XX.XXXX, bytom Y. I. X, Z., 2/ Ž. O., nar. XX.XX.XXXX, bytom XXXX S. X., Y. W. T., H., obaja zastúpení: advocatius, s.r.o., JUDr. Zdenka Benčíková, advokátka, Palackého 12, Bratislava, proti odporkyni: 1/ X. B., W. XX, Z., zastúpená: JUDr. Katarína Marková, advokátka, Nám. M. Benku 6, Bratislava, 2/ O. Š., K. XX, Z., zastúpená: JUDr. Viera Perutková, advokátka, Školská 8, Bratislava, o určenie vlastníckeho práva a vypratanie nehnuteľnosti, na odvolanie odporkyne 1/ proti uzneseniu Okresného súdu Bratislava III zo dňa 30. apríla 2014, č.k. 6C 204/2012-152, takto r o z h o d o l : Odvolací súd odvolacie konanie z a s t a v u j e. o d ô v o d n e n i e : Napadnutým uznesením súd prvého stupňa zamietol návrh odporkyne 1/ na prerušenie konania v zmysle § 109 ods. 2 písm. c/ O.s.p. z dôvodu, že dňa 10.03.2014 podala na Krajskú prokuratúru v Bratislave podnet na podanie protestu prokurátora proti rozhodnutiu Okresného úradu Bratislava, katastrálny odbor zo dňa 12.11.2013 č. Z-10163/13. Súd prvého stupňa odporkyňou 1/ podaný podnet na podanie protestu prokurátora zo dňa 10.03.2014, nepovažoval za dôvod na prerušenie konania v zmysle § 109 ods. 2 písm. c/ O.s.p., nakoľko s otázkou, ktorá je predmetom tohto podnetu sa môže v zmysle § 135 ods. 2 O.s.p. vysporiadať aj sám. Proti uvedenému uzneseniu podala odvolanie odporkyňa 1/ prostredníctvom svojho právneho zástupcu z dôvodu, že nepovažovala rozhodnutie súdu za vecne a právne správne, pretože absentuje riadne a vyčerpávajúce odôvodnenie výrokovej časti. Navrhla, aby odvolací súd napadnuté uznesenie zrušil a vec vrátil súdu prvého stupňa na ďalšie konanie. Podaním doručeným na súd dňa 03.07.2014 vzala odporkyňa 1/ odvolanie proti uzneseniu Okresného súdu Bratislava III zo dňa 30.04.2014, sp. zn. 6C 204/2012-152 v celom rozsahu späť. Odvolací súd prejednal vec podľa § 214 ods. 2 O.s.p. a dospel k záveru, že vzhľadom na to, že o odvolaní odporkyne 1/ nebolo doposiaľ odvolacím súdom rozhodnuté, bolo možné vziať odvolanie späť (§ 207 ods. 2 O.s.p.), a nakoľko zo strany odporkyne 1/ došlo k účinnému späťvzatiu celého odvolania, v dôsledku čoho zanikol predmet odvolacieho konania, odvolací súd odvolacie konanie zastavil (§ 207 ods. 3 O.s.p.). Toto rozhodnutie bolo prijaté senátom Krajského súdu v Bratislave pomerom hlasov 3:0. Poučenie: Toto uznesenie nemožno napadnúť odvolaním.

